רובי בנטל

רובי בנטל (באנגלית: Ruby Bentall; נולדה ב-3 באפריל 1988) היא שחקנית אנגלייה. בנטל ידועה מהופעותיה בתפקיד מיני בסדרה "הדרך לקנדלפורד", מרי בנט במיני-סדרה "אבודה בעולמה של ג'יין אוסטן", וריטי פולדרק בעיבוד של ה-BBC משנת 2015 לספרי "פולדרק" מאת וינסטון גרהם.

ביוגרפיה
בנטל נולדה ברובע קמדן שבלונדון. היא בתם של השחקנים ג'נין דוביצקי ופול בנטל. כשרובי הייתה בת שמונה עברה המשפחה לפיטרשם שמחוץ לריצ'מונד. היא למדה בגריי קורט סקול ואחר כך בקולג' ריצ'מוד אפון תיימז בין השנים 2004 עד 2006. היא סיימה את בית הספר עם תעודת "BTEC National Diploma".

לבנטל שלושה אחאים ושני אחאים למחצה מנישואיו הראשונים של אביה. בנטל מתגוררת בלונדון. אחותה הצעירה אדית' היא זמרת סולנית בלהקת "FOURS".

הופעת הבכורה המקצועית של בנטל הייתה ב-2006 בפרק בסדרה "הולבי סיטי" כשהיא עדיין לומדת בריצ'מונד קולג'. בטלוויזיה שיחקה בנטל בין השאר בסרט הטלוויזיה "You Can Choose Your Friends", בסדרה "רופאים", במיני-סדרה "אוליבר טוויסט" ובפרק בסדרה "תחבולות חדשות". ב-2008 גילמה את דמותה של מרי בנט במיני-סדרה "אבודה בעולמה של ג'יין אוסטן". על הופעתה זו נכתב ש"זוהי פרשנות מעניינת ביותר של הבת האמצעים למשפחת בנט מ"גאווה ודעה קדומה" עד כה". ב-2009 הצטרפה בנטל לצוות השחקנים של הסדרה "הדרך לקנדלפורד" בתפקיד מיני.

ב-2008 הופיעה בנטל לראשונה בתיאטרון במחזה "DNA" ובמחזה "The Miracle" שהועלו בתיאטרון המלכותי הלאומי. עוד שיחקה בנטל בדרמה הרדיופונית "Sister Agnes Investigates" בערוץ 4 של רדיו ה-BBC.

ביוני 2010 שיחקה בנטל בתפקיד אליס במחזה בשם "אליס" עיבוד של לורה וייד ל"אליס בארץ הפלאות" מאת לואיס קרול, שהוצג בתיאטרון שפילד קרוסיבל. ממרץ עד אפריל 2011 הופיעה בנטל בתפקיד אניה במחזה "Remembrance Day" בתיאטרון רויאל קורט. עוד שיחקה בתפקיד ויקטוריה במחזה "Grief" בבימויו של מייק לי בתיאטרון המלכותי הלאומי בלונדון.

בנטל שיחקה בעיבוד המחודש של הסדרה "פולדרק" של ערוץ BBC One בתפקיד וריטי, בת דודתו של רוס פולדרק. הסדרה עלתה לשידור ב-2015.

פילמוגרפיה
טלוויזיה
 שנה שם שם באנגלית תפקיד הערות 2006 הולבי סיטי Holby City רובין דנט בפרק "We Gave Her All Our Love" 2007 You Can Choose Your Friends פיבי סנל סרט טלוויזיה רופאים Doctors פופי פוסטרבפרק "The Weight of the World" אוליבר טוויסט Oliver Twist שארלוט מיני-סדרה 2008 תחבולות חדשות New Tricks היידי בפרק "Communal Living" אבודה בעולמה של ג'יין אוסטן Lost in Austen מרי בנט מיני-סדרה 2009 ליבה האמיץ של אירנה סנדלר The Courageous Heart of Irena Sendler סטפניה סרט טלוויזיה The Bill קים פטרסון סדרת טלוויזיה (2 פרקים) 2009–2011 הדרך לקנדלפורד Lark Rise to Candleford מיני מוד תפקיד קבוע 2012 גן עדן לנשים (אנ') The Paradise פולין 8 פרקים 2014 Blandings לינדה בפרק "Throwing Eggs" 2015–2018 פולדארק Poldark וריטי18 פרקים 2015 ד"ר ג'קיל ומיסטר הייד Jekyll and Hyde הילרי "הילס" ברנסטייפל 7 פרקים 2020–2022 התעשייה Industry לוסינדה יאנג 3 פרקים 2022–2024מלכת הנחשים (אנ') The Serpent Queen אנג'ליקה 15 פרקים 2023 ערים (אנ') Still Up קאט פרק: "The Sleep Clinic"

קולנוע
 שנה סרט תפקידהערות2009מעונה אמילי 2010 רובין הוד משרתת של מרגרט וולטר 2020 ההיסטוריה האישית של דייוויד קופרפילד ג'נט לא ממושמעות שרה2022האיש שלא היהקוני2024המלכה השישיתקאט

קישורים חיצוניים

הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:אנגליות שנולדו ב-1988